b'\n_START_ARTICLE_\nNegan\n_START_SECTION_\nSarjakuva\n_START_PARAGRAPH_\nNegan taustaa ennen epidemiaa paljastetaan sarjakuvaspesiaalissa Here\'s Negan. Negan on ammatiltaan liikunnanopettaja, mutta myi samalla k\xc3\xa4ytettyj\xc3\xa4 autoja. Neganilla oli vaimo nimelt\xc3\xa4\xc3\xa4n Lucille, joka kuoli epidemian alkuvaiheessa sy\xc3\xb6p\xc3\xa4\xc3\xa4n. Negan matkaa eri ihmisten parissa, kuitenkin heihin kyll\xc3\xa4styen n\xc3\xa4iden ollessa heikkoja. Pian Negan l\xc3\xb6yt\xc3\xa4\xc3\xa4 Dwightin, miehen joka ohjaa t\xc3\xa4m\xc3\xa4n leiriins\xc3\xa4. Negan ottaa pian leirin ihmiset haltuunsa ja yhdess\xc3\xa4 he etenev\xc3\xa4t pitk\xc3\xa4lle uudessa maailmassa. Dwight kuitenkaan ei perusta Neganista. Pian ryhm\xc3\xa4 tapaa toisen, samankokoisen ryhm\xc3\xa4n jonka johtaja kertoo Neganille, ett\xc3\xa4 t\xc3\xa4m\xc3\xa4 voi hyv\xc3\xa4ksik\xc3\xa4ytt\xc3\xa4\xc3\xa4 er\xc3\xa4st\xc3\xa4 naista ryhm\xc3\xa4st\xc3\xa4\xc3\xa4n. Negan pillastuu ja tappaa miehen pes\xc3\xa4pallomailallaan. Negan k\xc3\xa4\xc3\xa4rii pes\xc3\xa4pallomailan piikkilankaan ja julistaa ryhm\xc3\xa4ns\xc3\xa4 olevan "Pelastajat"._NEWLINE_Negan esiintyi Rickin ryhm\xc3\xa4lle ensimm\xc3\xa4ist\xc3\xa4 kertaan sarjakuvassa numero 100. Negan ei pid\xc3\xa4 siit\xc3\xa4, ett\xc3\xa4 h\xc3\xa4nen miehi\xc3\xa4\xc3\xa4n tapettiin ja alkaa kertoa Rickille kuinka uudessa maassa pit\xc3\xa4\xc3\xa4 toimia. Puheen aikana Negan kertoo, ett\xc3\xa4 Alexandrialaisten t\xc3\xa4ytyy luovuttaa osan tavaroistansa heille. Negan ei kuitenkaan p\xc3\xa4\xc3\xa4st\xc3\xa4 ryhm\xc3\xa4l\xc3\xa4isi\xc3\xa4 helpolla, vaan p\xc3\xa4\xc3\xa4tt\xc3\xa4\xc3\xa4 tappaa rangaistukseksi Glennin ja Abrahamin pes\xc3\xa4pallomailallaan Lucilella.  _NEWLINE_Rick p\xc3\xa4\xc3\xa4tyy sotaan Neganin kanssa, ja lopulta saa miehen vangittua. Kahden vuoden kuluttua kahden johtajan v\xc3\xa4lit alkavat pikkuhiljaa l\xc3\xa4mmet\xc3\xa4, ja Negan p\xc3\xa4\xc3\xa4tyy jopa pyyt\xc3\xa4m\xc3\xa4\xc3\xa4n anteeksi sek\xc3\xa4 Rickilt\xc3\xa4 ett\xc3\xa4 Maggielt\xc3\xa4 tekojaan, eritoten Glennin surmaa. Negan karkotetaan Alexandriasta.'